ระเบียบเทศบาลตำบลหนองสอระเบียบเทศบาลตำบลหนองสอว่าด้วยการให้บริการข้อมูลข่าวสารของเทศบาลตำบลหนองสอพ.ศ.๒๕๕๑[๑] ด้วย พระราชบัญญัติข้อมูลข่าวสารของราชการ พ.ศ.๒๕๔๐ กำหนดให้หน่วยงานของรัฐต้องจัดให้มีการเผยแพร่ข้อมูลข่าวสารและจัดระบบให้ประชาชนเข้าถึงข้อมูลข่าวสารของทางราชการและข่าวสารสาธารณะโดยสอดคล้องกับหลักเกณฑ์การบริหารกิจการบ้านเมืองที่ดีดังนั้น เพื่อให้การบริหาร การจัดระบบ การขอการอนุญาตและการบริการข้อมูลข่าวสารของทางราชการที่อยู่ในความรับผิดชอบของเทศบาลตำบลหนองสอเป็นไปด้วยความเรียบร้อยรวดเร็วและมีประสิทธิภาพ ถูกต้องตามกฎหมายและระเบียบของราชการอาศัยอำนาจตามความในมาตรา ๔๘ เตรส (๔) แห่งพระราชบัญญัติเทศบาล พ.ศ. ๒๔๙๖แก้ไขเพิ่มเติม (ฉบับที่ ๑๑) พ.ศ. ๒๕๔๓ นายกเทศมนตรีตำบลหนองสอจึงวางระเบียบเพื่อให้งานของเทศบาลเป็นไปด้วยความเรียบร้อยไว้ดังต่อไปนี้ข้อ ๑ ระเบียบนี้เรียกว่า ระเบียบเทศบาลตำบลหนองสอว่าด้วยการให้บริการข้อมูลข่าวสารของเทศบาลตำบลหนองสอ พ.ศ. ๒๕๕๑ข้อ ๒ ระเบียบนี้ให้ใช้บังคับตั้งแต่วันที่ ๑กรกฎาคม ๒๕๕๑ เป็นต้นไปข้อ ๓ บรรดาระเบียบ ข้อบังคับและคำสั่งอื่นใดของเทศบาลตำบลหนองสอ ในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ระเบียบนี้ให้ใช้บังคับแก่ข้าราชการพนักงาน ลูกจ้างและผู้ซึ่งมาช่วยปฏิบัติงานของเทศบาลตำบลหนองสอด้วยข้อ ๕ ในระเบียบนี้ข้อมูลข่าวสาร หมายความว่าสิ่งที่สื่อความหมายให้รู้เรื่องราว ข้อเท็จจริง ข้อมูลหรือสิ่งใด ๆ ตามกฎหมายว่าด้วยข้อมูลข่าวสารของราชการที่อยู่ในความรับผิดชอบของเทศบาลตำบลหนองสอนายกเทศมนตรี หมายความว่านายกเทศมนตรีตำบลหนองสอเทศบาล หมายความว่าเทศบาลตำบลหนองสอข้อ ๖ ให้นายกเทศมนตรีรักษาการตามระเบียบนี้ และให้มีอำนาจตีความวินิจฉัยปัญหาเกี่ยวกับการปฏิบัติ และแต่งตั้งคณะกรรมการต่าง ๆเพื่อปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้นายกเทศมนตรีตำบลหนองสอมีอำนาจวินิจฉัยสั่งการตามที่เห็นสมควรหมวด๑คณะกรรมการบริหารข้อมูลข่าวสาร ข้อ ๗ ให้มี คณะกรรมการบริหารข้อมูลข่าวสารเทศบาลตำบลหนองสอ เรียกโดยย่อว่า กขส.ทต.นส. ประกอบด้วยปลัดเทศบาลตำบลหนองสอ เป็นประธานคณะกรรมการ รองปลัดเทศบาลตำบลหนองสอเป็นรองประธานกรรมการ หัวหน้าสำนักปลัดเทศบาล หัวหน้ากองคลัง หัวหน้ากองช่างหัวหน้ากองการศึกษา หัวหน้ากองสวัสดิการสังคม หัวหน้าสาธารณสุขและสิ่งแวดล้อมหัวหน้ากองการประปา เป็นกรรมการและให้เจ้าหน้าที่วิเคราะห์นโยบายและแผนสังกัดสำนักปลัดเทศบาลเป็นกรรมการและเลขานุการข้อ ๘ ให้ กขส.ทต.นส. มีอำนาจและหน้าที่ดังต่อไปนี้(๑) เสนอนโยบายหรือมาตรการเกี่ยวกับการบริหารการจัดระบบ การขอ การอนุญาตและการบริการข้อมูลข่าวสาร(๒)ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดข้อมูลข่าวสาร(๓) ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๔) ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่สำนักงานเทศบาลตำบลหนองสอหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดให้พระราชกฤษฎีกาตามกฎหมายว่าด้วยข้อมูลข่าวสารของราชการ(๕) ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ(๖) ให้คำแนะนำหรือเสนอความคิดเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน(๗)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘) เชิญบุคคลใด ๆมาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๙)ดำเนินงานอื่นใดตามที่นายกเทศมนตรีตำบลหนองสอมอบหมายข้อ ๙ การประชุม กขส.ทต.นส. ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมถ้าประธานกรรมการและรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๐ มติของ กขส.ทต.นส.ต้องได้รับความเห็นชอบจากนายกเทศมนตรี จึงจะดำเนินการตามมตินั้นได้หมวด๒การจัดระบบข้อมูลข่าวสาร ข้อ ๑๑ ให้ส่วนราชการในสังกัดเทศบาลจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการกฎหมายอื่นและระเบียบของราชการข้อ ๑๒ ในการดำเนินงานตามข้อ ๑๑ให้ส่วนราชการในสังกัดเทศบาลจัดให้มีเจ้าหน้าที่เพื่อควบคุมดูแล ตรวจสอบ ติดตามและประสานงานในการดำเนินงานดังกล่าวให้เป็นไปด้วยความเรียบร้อยหมวด๓การขอข้อมูลข่าวสารและการอนุญาต ข้อ ๑๓ ส่วนราชการ ข้าราชการพนักงานหรือลูกจ้างของส่วนราชการ หรือบุคคลที่ประสงค์จะเข้าตรวจดู ศึกษาค้นคว้าหรือขอสำเนาข้อมูลข่าวสาร ต้องยื่นคำขอเป็นลายลักษณ์อักษรตามแบบที่เทศบาลกำหนดกรณีผู้ขอข้อมูลเป็นส่วนราชการ รัฐวิสาหกิจอาจทำเป็นหนังสือราชการตามระเบียบสำนักนายกรัฐมนตรี ว่าด้วยงานสารบรรณ พ.ศ. ๒๕๒๖โดยให้หัวหน้าส่วนราชการหรือรัฐวิสาหกิจนั้น ๆ เป็นผู้ลงนามในหนังสือดังกล่าวพร้อมทั้งแสดงเหตุผลและความจำเป็นให้ชัดเจน สำหรับกรณีจำเป็นหรือเร่งด่วนอาจขอด้วยวาจาหรือทางโทรสารก็ได้โดยให้แจ้งชื่อตำแหน่งและที่อยู่ของผู้ขอด้วยโดยต้องรีบจัดทำคำขอเป็นหนังสือภายใน๒ วันทำการนับถัดจากวันที่ขอ ทั้งนี้ การอนุญาตกรณีดังกล่าวให้เป็นอำนาจของนายกเทศมนตรีหรือผู้ได้รับมอบหมายกรณีผู้ขอข้อมูล เป็นบุคคลธรรมดา นิติบุคคลห้างร้าน หากจะยื่นคำขอข้อมูลข่าวสารโดยตรงต่อเทศบาลผู้ยื่นคำขอต้องรับรองตนเองว่าเป็นบุคคลคนเดียวกันกับผู้ลงนามในคำขอข้อมูลข่าวสารหรือเป็นผู้ได้รับมอบอำนาจจากบุคคลอื่นโดยต้องมีหลักฐานได้แก่หนังสือมอบอำนาจเป็นลายลักษณ์อักษรสำเนาบัตรประจำตัวประชาชนของผู้มอบอำนาจและผู้รับมอบอำนาจพร้อมรับรองสำเนาถูกต้องยื่นต่อเทศบาลด้วยและหากมีการร้องขอให้เจ้าหน้าที่รับรองความถูกต้องของสำเนาเอกสารที่ขอผู้ยื่นคำขอจะต้องเสียค่าธรรมเนียมตามประกาศคณะกรรมการข้อมูลข่าวสารด้วยกรณีบุคคลธรรมดา นิติบุคคล ห้างร้านหากเป็นการขอข้อมูลข่าวสารโดยทางไปรษณีย์และเป็นข้อมูลข่าวสารที่อยู่ในการครอบครองของเทศบาลเทศบาลจะจัดเตรียมข้อมูลข่าวไว้เพื่อให้ผู้แจ้งความประสงค์ได้ตรวจดู ณสำนักงานเทศบาล โดยไม่อยู่ในเงื่อนไขว่าเทศบาลจะต้องจัดส่งข้อมูลข่าวสารดังกล่าวให้กับผู้ขอแต่อย่างใดแม้ว่าผู้ขอจะได้ระบุในหนังสือคำขอว่าให้เทศบาลจัดส่งข้อมูลให้ทางไปรษณีย์ก็ตามทั้งนี้ เพื่อป้องกันการได้เปรียบเสียเปรียบของผู้มีส่วนได้เสียกับข้อมูลข่าวสารของเทศบาลข้อ ๑๔ การขอข้อมูลข่าวสารตามหมายเรียกพยานเอกสารของศาลให้นำเสนอนายกเทศมนตรีพิจารณาอนุญาตและให้พนักงานเทศบาลผู้รับผิดชอบตั้งแต่ระดับ ๖ขึ้นไปเป็นผู้รับรองสำเนาข้อมูลข่าวสารข้อ ๑๕ ข้อมูลข่าวสารใด หากมีกฎหมาย ระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยหมวด๔การบริการข้อมูลข่าวสาร ข้อ ๑๖ ให้ส่วนราชการในสังกัดเทศบาลรวบรวมจัดเตรียมและจัดให้มีข้อมูลข่าวสารที่ดำเนินการเสร็จแล้วและอยู่ในความรับผิดชอบเพื่อเผยแพร่ขาย จำหน่ายจ่ายแจกตรวจดูและศึกษาค้นคว้าตลอดจนจัดหาและจัดทำสำเนาข้อมูลข่าวสารดังกล่าวตามกฎหมายว่าด้วยข้อมูลข่าวสารของทางราชการพร้อมทั้งเรียกเก็บค่าธรรมเนียมตามประกาศคณะกรรมการข้อมูลข่าวสารของราชการด้วยการบริการข้อมูลข่าวสารนอกจากที่กล่าวในวรรคหนึ่งให้เป็นดุลพินิจของนายกเทศมนตรีที่จะพิจารณาสั่งการให้ดำเนินการข้อ ๑๗ ข้อมูลข่าวสารที่อยู่ระหว่างดำเนินการเจ้าหน้าที่ผู้มีส่วนเกี่ยวข้องกับข้อมูลข่าวสารดังกล่าวอาจยังไม่ต้องเปิดเผยก็ได้เว้นแต่เป็นเรื่องลับตามระเบียบว่าด้วยการรักษาความปลอดภัยแห่งชาติ พ.ศ. ๒๕๑๗หรือระเบียบที่คณะรัฐมนตรีกำหนดว่าด้วยการรักษาความลับของราชการหรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือที่นายกเทศมนตรีตำบลหนองสอ เห็นว่าเป็นเรื่องที่ไม่ต้องเปิดเผยข้อ ๑๘ ข้อมูลข่าวสารที่มีไว้เพื่อขายหรือจำหน่ายให้คิดค่าใช้จ่ายต่าง ๆ ตามที่นายกเทศมนตรีเห็นสมควรข้อ ๑๙ การเรียกค่าธรรมเนียมการเข้าตรวจดู ขอสำเนาหรือขอสำเนาที่มีคำรับรองถูกต้องของข้อมูลข่าวสารให้เป็นไปตามที่นายกเทศมนตรีกำหนดหรือตามประกาศคณะกรรมการข้อมูลข่าวสารของราชการ แล้วแต่กรณีการรับรองสำเนาข้อมูลข่าวสารตามวรรคหนึ่งให้ข้าราชการที่รับผิดชอบข้อมูลข่าวสารนั้นตั้งแต่ระดับ ๒หรือเทียบเท่าขึ้นไปเป็นผู้รับรอง โดยลงลายมือชื่อพร้อมทั้งชื่อตัวชื่อสกุลและตำแหน่ง ตลอดจนวัน เดือน ปี ให้ชัดเจน ทั้งนี้ให้รับรองตามจำนวนที่ผู้ยื่นคำขอขอให้รับรองข้อ ๒๐ รายได้จากการขายหรือจำหน่ายข้อมูลข่าวสารตามข้อ๑๘ และค่าธรรมเนียมตามข้อ ๑๙ ให้ปฏิบัติตามระเบียบของราชการข้อ ๒๑ การบริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีเร่งด่วนโดยให้คำนึงถึงความสิ้นเปลือง เช่น จำนวนข้อมูลข่าวสารระยะเวลาและค่าใช้จ่ายในการส่ง ทั้งนี้ให้หัวหน้าส่วนราชการผู้เป็นเจ้าของเรื่องนั้น ๆ เป็นผู้พิจารณาอนุญาตข้อ ๒๒ การบริการข้อมูลข่าวสารตามคำขอให้หน่วยงานที่ให้บริการข้อมูลข่าวสารที่รับผิดชอบดำเนินการให้บริการภายในกำหนดระยะเวลา ดังนี้(๑) การให้บริการข้อมูลข่าวสารที่จัดไว้ให้ประชาชนตรวจดูหรือขอสำเนาที่ศูนย์ข้อมูลข่าวสารให้ดำเนินการจัดหาข้อมูลข่าวสารนั้นให้แก่ผู้ขอภายในเวลาอันสมควรหากคาดว่าไม่อาจดำเนินการได้ทันตามคำขอให้แจ้งผู้ขอข้อมูลและนัดวันเวลาที่จะดำเนินการแล้วเสร็จให้ชัดเจน เว้นแต่ผู้นั้นขอเป็นจำนวนมากหรือบ่อยครั้งโดยไม่มีเหตุผลอันสมควร(๒) การให้บริการข้อมูลข่าวสารอื่น ๆที่อยู่ในความรับผิดชอบของหน่วยงานในสังกัดให้พิจารณาดำเนินการจัดหาข้อมูลข่าวสารให้แก่ผู้ขอภายในระเวลาอันสมควรถ้าไม่อาจดำเนินการให้แล้วตามคำขอ ให้แจ้งกำหนดวันและเวลาตามที่เห็นสมควรเพื่อให้ผู้ยื่นคำขอมารับข้อมูลข่าวสารเว้นแต่ผู้นั้นขอเป็นจำนวนมากหรือบ่อยครั้งโดยไม่มีเหตุผลอันสมควรหมวด๕สถานที่บริการข้อมูลข่าวสาร ข้อ ๒๓ สถานที่บริการข้อมูลข่าวสารของเทศบาลมีดังนี้(๑) ศูนย์ข้อมูลข่าวสารของเทศบาลอาคารสำนักงานเทศบาล ชั้น ๑เป็นสถานที่ติดต่อข้อมูลข่าวสารที่จัดให้ประชาชนตรวจดูตามกฎหมายว่าด้วยข้อมูลข่าวสารของราชการ(๒) หน่วยงานในสังกัดต่าง ๆเป็นสถานที่ที่ติดต่อข้อมูลข่าวสารอื่น ๆ ที่อยู่ในความรับผิดชอบของหน่วยงานนั้นประกาศณ วันที่ ๒๓ มิถุนายน พ.ศ. ๒๕๕๑พิศิษฐ์สุดถนอมนายกเทศมนตรีตำบลหนองสอปริยานุช/ผู้จัดทำ๒๖สิงหาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๔๑ ง/หน้า ๔๑/๒๒ สิงหาคม ๒๕๕๑